CELEX: 22005D0096
Language: sk
Date: 2005-07-08 00:00:00
Title: Rozhodnutie Spoločného výboru EHP č. 96/2005 z  8. júla 2005 , ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP

24.11.2005   
            
            
               SK
            
            
               Úradný vestník Európskej únie
            
            
               L 306/21
            
         
      ROZHODNUTIE SPOLOČNÉHO VÝBORU EHP
   
   č. 96/2005
   z 8. júla 2005,
   ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha II k dohode bola zmenená a doplnená rozhodnutím Spoločného výboru EHP č. 77/2005 z 10. júna 2005 (1).
            
         
               (2)
            
            
               Nariadenie Komisie (ES) č. 37/2005 z 12. januára 2005 o monitorovaní teplôt v dopravných prostriedkoch, pri uskladňovaní a skladovaní rýchlozmrazených potravín určených na ľudskú spotrebu (2) sa má začleniť do dohody.
            
         
               (3)
            
            
               Smernica Komisie 2005/5/ES z 26. januára 2005, ktorou sa mení a dopĺňa smernica 2002/26/ES ustanovujúca metódy odberu vzoriek a metódy analýzy pri úradnej kontrole množstiev ochratoxínu A v niektorých potravinách (3), sa má začleniť do dohody.
            
         
               (4)
            
            
               Smernica Komisie 2005/10/ES zo 4. februára 2005, ktorou sa ustanovujú metódy odberu vzoriek a analytické metódy na úradnú kontrolu úrovní obsahu benzo(a)pyrénu v potravinách (4), sa má začleniť do dohody.
            
         
               (5)
            
            
               Odporúčanie Komisie 2005/108/ES zo 4. februára 2005 o ďalšom vyšetrovaní hodnôt obsahu polycyklických aromatických uhľovodíkov (PAU) v určitých potravinách (5) sa má začleniť do dohody.
            
         
               (6)
            
            
               Nariadením (ES) č. 37/2005 sa zrušuje smernica Komisie 92/1/EHS (6), ktorá je začlenená do dohody a ktorá sa má v dôsledku toho v dohode zrušiť,
            
         ROZHODOL TAKTO:
   Článok 1
   Kapitola XII prílohy II k dohode sa mení a dopĺňa takto:
   
               1.
            
            
               Do bodu 54zx (smernica Komisie 2002/26/ES) sa dopĺňa táto zarážka:
               
                           „—
                        
                        
                           
                              32005 L 0005: smernica Komisie 2005/5/ES z 26. januára 2005 (Ú. v. EÚ L 27, 29.1.2005, s. 38).“
                        
                     
         
               2.
            
            
               Za bod 54zzq [nariadenie Komisie (ES) č. 1452/2003] sa vkladajú tieto body:
               
                           „54zzr.
                        
                        
                           
                              32005 R 0037: nariadenie Komisie (ES) č. 37/2005 z 12. januára 2005 o monitorovaní teplôt v dopravných prostriedkoch, pri uskladňovaní a skladovaní rýchlozmrazených potravín určených na ľudskú spotrebu (Ú. v. EÚ L 10, 13.1.2005, s. 18).
                        
                     
                           54zzs.
                        
                        
                           
                              32005 L 0010: smernica Komisie 2005/10/ES zo 4. februára 2005, ktorou sa ustanovujú metódy odberu vzoriek a analytické metódy na úradnú kontrolu úrovní obsahu benzo(a)pyrénu v potravinách (Ú. v. EÚ L 34, 8.2.2005, s. 15).“
                        
                     
         
               3.
            
            
               Za bod 59 (C/345/93/s. 3: oznámenie Komisie) sa vkladá tento bod:
               
                           „60.
                        
                        
                           
                              32005 H 0108: odporúčanie Komisie 2005/108/ES zo 4. februára 2005 o ďalšom vyšetrovaní hodnôt obsahu polycyklických aromatických uhľovodíkov (PAU) v určitých potravinách (Ú. v. EÚ L 34, 8.2.2005, s. 43).“
                        
                     
         
               4.
            
            
               Znenie bodu 54c (smernica Komisie 92/1/EHS) sa vypúšťa.
            
         Článok 2
   Znenia nariadenia (ES) č. 37/2005, smerníc 2005/5/ES a 2005/10/ES a odporúčania 2005/108/ES v islandskom a nórskom jazyku, ktoré budú uverejnené v dodatku EHP k Úradnému vestníku Európskej únie, sú autentické.
   Článok 3
   Toto rozhodnutie nadobúda účinnosť 9. júla 2005 pod podmienkou, že Spoločnému výboru EHP budú zaslané všetky oznámenia podľa článku 103 ods. 1 dohody (7).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 8. júla 2005
      
         
            Za Spoločný výbor EHP
         
         
            predseda
         
         HSH Prinz Nikolaus von LIECHTENSTEIN
         
      
   
   
      (1)  Ú. v. EÚ L 268, 13.10.2005, s. 7.
   
      (2)  Ú. v. EÚ L 10, 13.1.2005, s. 18.
   
      (3)  Ú. v. EÚ L 27, 29.1.2005, s. 38.
   
      (4)  Ú. v. EÚ L 34, 8.2.2005, s. 15.
   
      (5)  Ú. v. EÚ L 34, 8.2.2005, s. 43.
   
      (6)  Ú. v. ES L 34, 11.2.1992, s. 28.
   
      (7)  Nie sú uvedené žiadne ústavné požiadavky.